Драги шестаци,

Обрадили смо већину текстова из ваше Читанке. Остале су нам две ЛЕКТИРЕ. Једна од њих је „Мој дека је био трешња“ Анђеле Нанети, а друга „Орлови рано лете“ Бранка Ћопића.

Прво обрађујемо „Мој дека је био трешња“ и зато вам у прилогу шаљемо линк уз помоћ кога можете ући у роман и прочитати га. Они који су прочитали први роман, могу да „приону“ на читање другог.

У роману „Мој дека је био трешња“ кроз причу о осећајном и паметном дечаку Тонину сазнајемо много о лепоти тренутака проведених са бакама и декама, о томе колико је важно чувати успомене, о природи и повезаности човека с њом.

 Роман се састоји од осам поглавља. Емотиван је, искрен и нежан. Лако се чита и сликовит је.

Запистујте важне појединости у своје Дневнике читања, као и до сада.

Уживајте у лепој књижевности!

<https://srpskistanko.files.wordpress.com/2018/09/moj_deka_je_bio_tresnja.pdf>